Miss Universe 2023

Ang Miss Universe 2023 ay ang ika-72 edisyon ng Miss Universe pageant, na ginanap sa Gimnasio Nacional José Adolfo Pineda, San Salvador, El Salvador noong 18 Nobyembre 2023. 

Pagkatapos ng kompetisyon, kinoronahan ni R'Bonney Gabriel ng Estados Unidos si Sheynnis Palacios ng Nikaragwa bilang Miss Universe 2023. Ito ang kauna-unahang tagumpay ng Nikaragwa sa kasaysayan ng kompetisyon. Nagtapos bilang first runner-up si Anntonia Porsild ng Taylandiya, at nagtapos bilang second runner-up si Moraya Wilson ng Australya.

Mga kandidata mula sa walumpu't-apat na bansa at teritoryo ang lumahok sa kompetisyong ito. Pinangunahan nina Maria Menounos, Miss Universe 2012 Olivia Culpo, at Jeannie Mai ang kompetisyon, samantalang sina Miss Universe 2018 Catriona Gray at si Zuri Hall ang nagsilbing mga backstage correspondent. Nagtanghal si John Legend sa edisyong ito.

 Kasaysayan 

 Lokasyon at petsa 
Noong 15 Enero 2023, sa kasagsagan ng Miss Universe 2022 pageant, inanunsyo ng pangulo ng El Salvador na si Nayib Bukele na ang ika-72 edisyon ng kompetisyon ay gaganapin sa El Salvador sa dulo ng 2023. Ito ang pangalawang beses na gaganapin sa El Salvador ang kompetisyon. Noong 27 Hulyo, inanusyo ng Miss Universe Organization sa kanilang mga social media platform na ang kompetisyon ay magaganap sa 18 Nobyembre 2023. Noong Oktubre ay opisyal nang inanunsyo ng organisasyon na magaganap ang kompetisyon sa Gimnasio Nacional José Adolfo Pineda sa San Salvador, El Salvador. Upang isulong ang kompetisyon, nag-alok ng "Hello Universe" travel package ang organisasyon.

Sinalubong ng kritisismo ang pagpili sa El Salvador bilang bansang mangunguna sa Miss Universe dahil sa patuloy na estado ng kagipitan ng bansa sa gitna ng Salvadoran gang crackdown. Nagsagawa ng mga protesta sa kabisera ng San Salvador kasunod ng paglalaan ng pampublikong pondo para sa pangunguna ng pageant sa gitna ng krisis sa ekonomiya.

 Pagpili ng mga kalahok 
Ang mga kalahok mula sa walumpu't-limang bansa at teritoryo ay napili upang lumahok sa kompetisyon. Limang kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa.

Sa unang pagkakataon sa loob ng animnapu't-anim na taon, muling pinahihintulutan ng Miss Universe Organization ang mga ina at may-asawa na lumahok sa kompetisyon. Sina Camila Avella ng Kolombya at Michelle Cohn ng Guwatemala ang mga unang ina at kasal na, na lalahok sa kompetisyon magmula noong inalis ang panuntunan na bawal lumahok ang mga babaeng kasal na o may anak sa kompetisyon. Sina Rikkie Kollé ng Olanda at Marina Machete ng Portugal ang magkasamang pangalawang mga lantad na transgender na mga kandidata sa kompetisyon.

 Mga pagpalit 
Dapat sanang lalahok ang first runner-up ng Miss Universe Vietnam 2022 na si Lê Thảo Nhi sa edisyong ito. Gayunpaman, dahil napalitan ang organisasyong nagpapadala ng kinatawan ng Biyetnam sa Miss Universe, at nagkaroon ng problema ang lumang organisasyon sa paglipat ng management deal ni Nhi sa bagong organisasyon, hindi makakalahok si Nhi sa Miss Universe. Ang kinoronahan bilang ang bagong Miss Universe Vietnam ay si Quỳnh Hoa Bùi. Iniluklok ang first runner-up ng Miss Universe Mongolia na si Namuunzul Batmagnai upang kumatawan sa kanyang bansa matapos umurong ni Nominzul Zandangiin, ang orihinal na nagwagi, dahil sa hindi isiniwalat na dahilan.

 Mga unang pagsali at pag-urong sa kompetisyon 
Unang sumali sa edisyong ito ang bansang Pakistan. Bumalik sa edisyong ito ang mga bansang Simbabwe na huling sumali noong 2001, Letonya na huling sumali noong 2006, Guyana na huling sumali noong 2017, Ehipto, at Monggolya na huling sumali noong 2019, at Dinamarka, Irlanda at Unggarya na huling sumali noong 2021. 

Hindi sumali ang mga bansang Armenya, Belis, Butan, Gana, Hayti, Kirgistan, Seykelas, Tsina, Turkiya, at Urugway. Iniluklok si Maya Turdalieva upang kumatawan sa bansang Kirgistan sa edisyong ito pagkatapos umurong ni Diami Almazbekova dahil sa personal na dahilan. Gayunpaman, si Turdalieva ay pinalitan ni Akylai Kalberdieva dahil sa hindi isiniwalat na dahilan. Gayunpaman, hindi rin tumuloy sa El Salvador si Kalberdieva dahil sa hindi isiniwalat na dahilan. Hindi sumali si Jia Qi ng Tsina dahil sa problema sa kanyang visa, at sasali na lamang siya sa susunod na edisyon ng Miss Universe. Hindi sumali ang mga bansang Armenya, Belis, Butan, Gana, Hayti, Seykelas, Turkiya, at Urugway matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok si Nadeen Ayoub ng Palestina sa edisyong ito, ngunit hindi siya nagpatuloy bunsod ng digmaan sa Gaza.

 Kontrobersiya sa Miss Universe Indonesia 2023 
Pitong kandidata mula sa Miss Universe Indonesia 2023 pageant ang nagsampa ng police report tungkol sa mga insidente ng seksuwal na panliligalig mula sa mga pageant organizer. Binanggit sa mga reklamo na may naganap na isang "body check", kung saan inutusan ang mga kandidata na tanggalin ang kanilang mga damit at damit panloob sa harap ng kalahating dosenang mga tao, sa loob ng isang masikip na silid, bagama't sinabi ng mga organizer na ito ay isang fitting session para sa kanilang mga damit sa pageant. Ayon sa isang kalahok, pinilit siyang gumawa ng maraming pose at pinabuka ang kanyang mga paa habang nakatayo, at lima sa mga kandidata ay nagsabing sila ay nakuhanan ng larawan nang walang pahintulot habang nakahubad. Dahil sa mga reklamong ito, isang pagsisiyasat ang inilunsad ng pamahalaan ng Indonesya at ng Miss Universe Organization na humantong sa desisyon na putulin ang ugnayan sa PT Capella Swastika Karya, ang beauty company na nagpapatakbo ng Miss Universe Indonesia pageant, at kay Poppy Capella, ang pambansang direktor ng organisasyon.

 Mga resulta 

 Mga pagkakalagay 
PagkakalagayKandidataMiss Universe 2023  Nikaragwa – Sheynnis Palacios1st runner-up  Taylandiya – Anntonia Porsild2nd runner-up  Australya – Moraya WilsonTop 5  Kolombya – Camila Avella
  Porto Riko – Karla GuilfúTop 10  Beneswela – Diana Silva
  El Salvador – Isabella García-Manzo
  Espanya – Athenea Pérez
  Peru – Camila Escribens
  Pilipinas – Michelle Dee §Top 20  Estados Unidos – Noelia Voigt
  Hamayka – Jordanne Levy
  Indiya – Shweta Sharda
  Kamerun – Ndoun Issie Princesse
  Namibya – Jameela Uiras
  – Jane Garrett
  Pakistan – Erica Robin
  Portugal – Marina Machete
  Timog Aprika – Bryoni Govender
  Tsile – Celeste Viel
§ – Binoto ng mga manonood upang mapabilang sa Top 20

 Mga espesyal na parangal 
ParangalKandidataMiss Congeniality  Espanya – Athenea PérezSpirit of Carnival Award  Pilipinas – Best National Costume

 Voice for Change 
PagkakalagayKandidataGold Winners  Anggola – Ana Coimbra
  Pilipinas – Michelle Dee
  Porto Riko – Karla GuilfúSilver Finalists  Brasil – Maria Brechane
  Libano – Maya Aboul Hosn
  Simbabwe – Brooke Bruk-Jackson
  Singapura – Priyanka Annuncia
  Timog Aprika – Bryoni Govender
  Tsile – Celeste Viel
  Ukranya – Angelina Usanova

 Kompetisyon 

 Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. Ang bilang ng mga semi-finalist ay itinaas sa dalawampu kumpara sa labing-anim ng nakaraang taon. Ang mga resulta ng paunang kompetisyon at ng closed-door interview ang nagpasiya sa unang labing-siyam na mga semi-finalist. Isinagawa ang internet voting kung saan ang mga manonood ay maaaring bumoto para sa isa pang kandidata upang umabante sa semi-finals. Lumalahok sa swimsuit competition ang dalawampung mga semi-finalist at kalaunan ay pinili ang sampung mga semi-finalist. Lumahok sa evening gown competition ang sampung mga semi-finalist at kalaunan ay pinili ang limang pinalista. Lumahok ang limang pinalista paunang question-and-answer round, at tatlong pinalista naman ang lumahok sa final word at final walk.

 Komite sa pagpili 

 Halima Aden – Somali-Amerikanang modelo
 Mario Bautista – Mehikanong mang-aawit (bilang hurado sa gabi ng koronasyon lamang)
 Giselle Blondet – Portorikenyang aktres at television host
 Janelle Commissiong – Miss Universe 1977 mula sa Trinidad at Tobago
 Nadia Ferreira – First runner-up ng Miss Universe 2021 mula sa Paragway (bilang hurado sa gabi ng koronasyon lamang)
 Avani Gregg – Amerikanang social media influencer (bilang hurado sa gabi ng koronasyon lamang)
 Carson Kressley – Amerikanong aktor at television personality (bilang hurado sa gabi ng koronasyon lamang)
 Connie Mariano – Pilipino-Amerikanong manggagamot
 Iris Mittenaere – Miss Universe 2016 mula sa Pransiya
 Sweta Patel – Bise-presidente ng Growth Marketing ay Merchandising sa Roku (bilang hurado sa gabi ng koronasyon lamang)
 Denise White – Amerikanang negosyante at Miss Oregon USA 1994

 Mga kandidata 
Walumpu't-apat na kandidata ang lumahok para sa titulo.
Bansa/TeritoryoKandidataEdadBayan AlbanyaEndi Demneri24Tirana AlemanyaHelena Bleicher24Ravensburg AnggolaAna Coimbra23Benguela ArhentinaYamile Dajud27Rio Negro ArubaKarol Croes27Oranjestad AustralyaMoraya Wilson21Melbourne BahamasMelissa Ingraham27Pulo ng Long BahreynLujane Yacoub20Hamala BelhikaEmilie Vansteenkiste21Elewijt BeneswelaDiana Silva26Caracas BiyetnamQuỳnh Hoa Bùi25Hanoi BrasilMaria Brechane19Rio Grande BulgaryaYuliia Pavlikova30Kerch BulibyaEstefany Rivero26Trinidad CuraçaoKim Rossen25Willemstad DinamarkaNikoline Uhrenholt Hansen20Valby EhiptoMohra Tantawy21Cairo EkwadorDelary Stoffers23Guayaquil El SalvadorIsabella García-Manzo20San Salvador EslobakyaKinga Puhová22Dunajská Streda EspanyaAthenea Pérez27Murcia Estados UnidosNoelia Voigt24Park City Gineang EkwatoriyalDiana-Lita Hinestrosa Eraul25Corisco Gran BritanyaJessica Page27Liverpool GresyaMarielia Zaloumi20Atenas GuwatemalaMichelle Cohn28Lungsod ng Guatemala GuyanaLisa Narine26Pomeroon-Supenaam HamaykaJordanne Levy22Kingston HaponRio Miyazaki20Shizuoka HondurasZuheilyn Clemente22Tegucigalpa IndiyaShweta Sharda23Chandigarh IndonesyaFabiënne Groeneveld23Jakarta IrlandaAishah Akorede23Leixlip ItalyaCarmen Panepinto Zayati24Marche KambodyaSotima John23Kampong Cham KamerunNdoun Issie Princesse22Littoral KanadaMadison Kvaltin24Greater Sudbury Kapuluang Birheng BritanikoAshellica Fahie28Tortola Kapuluang KaymanIleann Powery25West Bay KasakistanTomiris Zair19Almaty KolombyaCamila Avella28Yopal KosoboArbesa Rrahmani21Ferizaj Kosta RikaLisbeth Valverde28 Uvita KroasyaAndrea Erjavec23Perušić LaosPhaimany Lathsabanthao28Vientiane LetonyaKate Alexeeva28Riga LibanoMaya Aboul Hosn25Btekhnay LupangyeloLilja Pétursdóttir19Reikiavik MalaysiaSerena Lee24Kuala Lumpur MaltaElla Portelli22St. Julian's MawrisyoTatiana Beauharnais23Souillac MehikoMelissa Flores25San Pedro Cahro MonggolyaNamuunzul Batmagnai24Ulan Bator MyanmarAmara Bo26Kengtung NamibyaJameela Uiras23WindhoekJane Garrett22Kathmandu NiheryaUgochi Ihezue26Imo NikaragwaSheynnis Palacios23Managua NoruwegaJulie Tollefsen27Oslo OlandaRikkie Kollé22Hoorn PakistanErica Robin24Karachi PanamaNatasha Vargas25Las Tablas ParagwayElicena Andrada28Tobatí PeruCamila Escribens24Lima PilipinasMichelle Dee28Makati PinlandiyaPaula Joukanen22Helsinki PolonyaAngelika Jurkowianiec26Namysłów Porto RikoKarla Guilfú25Patillas PortugalMarina Machete28Lisboa PransiyaDiane Leyre26Paris Republikang DominikanoMariana Downing27Cotuí Republikang TsekoVanesa Švédová19Přerov RusyaMargarita Golubeva22San Petersburgo Santa LuciaEarlyca Frederick26Choiseul SimbabweBrooke Bruk-Johnson21Harare SingapuraPriyanka Annuncia26Singapura SuwisaLorena Santen26Aargau TaylandiyaAnntonia Porsild27Bangkok Timog AprikaBryoni Govender27Kempton Park Timog KoreaSo-yun Kim28Gyeongnam Trinidad at TobagoFaith Gillezeau25San Fernando TsileCeleste Viel23Santiago UkranyaAngelina Usanova26Kyiv UnggaryaTünde Blága27Hidegség

 Mga tala 

 Mga sanggunian 

 Panlabas na kawing